CELEX: C2006/281/56
Language: hu
Date: 2006-11-18 00:00:00
Title: T-193/04. sz. ügy: Az Elsőfokú Bíróság 2006. október 4-i ítélete – Tillack kontra Bizottság ( Az Európai Csaláselleni Hivatal (OLAF) bizalmas információk kiszolgáltatása tárgyában folytatott vizsgálata – Vesztegetés gyanúja és a szakmai titoktartás megsértésének gyanúja – Feltehetően büntetőeljárást maga után vonó esetekkel kapcsolatos információk továbbítása a nemzeti igazságügyi hatóságok részére – Házkutatás egy újságíró lakásán és irodájában – Megsemmisítés iránti kereset – Elfogadhatóság – Kártérítési kereset – Okozati összefüggés – Kellően egyértelmű jogsértés )

18.11.2006   
            
            
               HU
            
            
               Az Európai Unió Hivatalos Lapja
            
            
               C 281/33
            
         Az Elsőfokú Bíróság 2006. október 4-i ítélete – Tillack kontra Bizottság
   (T-193/04. sz. ügy) (1)
   
   („Az Európai Csaláselleni Hivatal (OLAF) bizalmas információk kiszolgáltatása tárgyában folytatott vizsgálata - Vesztegetés gyanúja és a szakmai titoktartás megsértésének gyanúja - Feltehetően büntetőeljárást maga után vonó esetekkel kapcsolatos információk továbbítása a nemzeti igazságügyi hatóságok részére - Házkutatás egy újságíró lakásán és irodájában - Megsemmisítés iránti kereset - Elfogadhatóság - Kártérítési kereset - Okozati összefüggés - Kellően egyértelmű jogsértés”)
   (2006/C 281/56)
   Az eljárás nyelve: angol
   Felek
   
      Felperes: Hans-Martin Tillack (Brüsszel, Belgium) (képviselők: I. Forrester QC, T. Bosly, C. Arhold, N. Flandin, J. Herrlinger és J. Siaens ügyvédek)
   
      Alperes: Az Európai Közösségek Bizottsága (képviselők: C. Docksey és C. Ladenburger meghatalmazottak)
   
      A felperest támogató beavatkozó: International Federation of Journalists (IFJ) (Brüsszel, Belgium) (képviselők: A. Bartosch és T. Grupp ügyvédek)
   Az ügy tárgya
   Egyrészt azon jogi aktus megsemmisítése iránt, amellyel az Európai Csaláselleni Hivatal (OLAF) 2004. február 11-én a belga és német igazságügyi hatóságok számára vesztegetés gyanújára és szakmai titoktartás megsértésének gyanújára vonatkozó információkat továbbított, másrészt ezen információtovábbítás és az OLAF sajtóközleményeinek közzététele miatt a felperes által elszenvedett nem vagyoni károk megtérítése iránt benyújtott kérelem.
   Az ítélet rendelkező része
   
               1)
            
            
               Az Elsőfokú Bíróság a keresetet elutasítja.
            
         
               2)
            
            
               A dokumentumok kiadása iránti kérelemről nem szükséges határozni.
            
         
               3)
            
            
               Az Elsőfokú Bíróság a felperest kötelezi saját, valamit a Bizottság költségeinek viselésére, beleértve az ideiglenes intézkedés iránti eljárásban felmerült költségeket is.
            
         
               4)
            
            
               Az International Federation of Journalists maga viseli saját költségeit.
            
         
      (1)  HL C 251., 2004.10.9.